D Freyja bsitzt es Halsband, wo vu Zwerge gschmidet worde isch, Brisingamen, en Wage, wo vo Waldchatze zoge wird, und es Falkegwand, mit dem mer wie en Falke dur d Lüft gleite chan. Das lehnt si bi Glegeheit em Loki us, wenn de wider emal im Uuftrag vo de Götter underwegs isch. Nach em Gedicht Hyndluljóð riitet si au uf em Eber Hilisvini. Au i de Gylfaginning tritt d Freyja uuf. Nach de Grímnismál heisst ihre Hof Fólkvangr. Ihr Saal, wo Verliebti nachem Tod anechämed, heisst Sessrumnir. Nach de Ynglingasaga lehrt si de Ase de Zauber.